กรมการค้าภายใน  แจงมาตรการดูดซับน้ำมันปาล์มดิบ 2 แสนตันจะช่วยดึงราคาผลปาล์มได้กิโลกรัมละ 3 บาทในเดือนมิถุนายน
นายวิชัย  โภชนกิจ  อธิบดีกรมการค้าภายใน ชี้แจงมาตรการดูดซับน้ำมันปาล์มดิบเพื่อช่วยเหลือเกษตรกรผู้ปลูกปาล์มน้ำมันร่วมกับการไฟฟ้าฝ่ายผลิตแห่งประเทศไทย (กฟฝ.) ว่าตามมติคณะรัฐมนตรีที่สั่งการให้กระทรวงพาณิชย์โดยกรมการค้าภายในและกระทรวงพลังงานดำเนินการดูดซับผลผลิตน้ำมันปาล์มดิบออกจากตลาดเพื่อดึงราคาผลปาล์มให้ได้เป้าหมายเบื้องต้นจะรับซื้อน้ำมันปาล์มดิบปริมาณ 200,000 ตันโดยกำหนดคุณสมบัติผู้มีสิทธิเข้าร่วมโครงการต้องเป็นโรงงานสกัดในพื้นที่น้ำมันปาล์มดิบที่ขายต้องมีกรดไขมันอิสระไม่เกินร้อยละ 5 ความชื้นไม่เกินร้อยละ0.05 ซึ่งกฟฝ.จะประกาศTOR การรับซื้อภายในวันนี้และจะเปิดให้ผู้ประกอบการโรงงานสกัดน้ำมันปาล์มยื่นใบสมัครเพื่อจำหน่ายน้ำมันปาล์มดิบให้แก่กฟผ. วันที่16 พค62 จะพิจารณาคุณสมบัติในวันที่17 พฤษภาคม        ทั้งนี้ คาดว่าจะลงนามซื้อขายได้ภายในวันที่ 21 พฤษภาคม2562 และส่งมอบแล้วเสร็จตามปริมาณรับซื้อ 2 แสนตันในเดือนมิถุนายนโดยจะทำการรับมอบน้ำมันปาล์มดิบที่คลังจังหวัดสุราษฎร์ธานี        สำหรับราคาน้ำมันปาล์มดิบที่ กฟผ. รับซื้อครั้งนี้ จะรับซื้อในราคานำตลาดที่กิโลกรัมละ 16.50 บาท โดยมาตราการดังกล่าวจะช่วยดูดซับผลผลิตส่วนเกินออกจากตลาดให้ได้ตามเป้าหมาย และคาดหวังว่าจะช่วยดึงราคารับซื้อผลปาล์มจากปัจจุบันกิโลกรัมละ 2-2.40 บาทมาอยู่ที่กิโลกรัมละ 3 บาทได้ในเดือนมิถุนายน2562 นี้         ในส่วนปริมาณผลปาล์มสด สศก.กระทรวงเกษตรและสหกรณ์ คาดการณ์ปีนี้จะมีปริมาณผลผลิตออกสู่ตลาดรวม 3 ล้านตันในขณะที่สต๊อกน้ำมันปาล์มดิบที่กรมการค้าภายในมำหารสำรวจโรงงานสกัด 149 โรงงานมีปริมาณ 2 แสน8 พันตันจากสต๊อกทั้งหมด เกือบ 4 แสนตันดังนั้นมาตรการดูดซับน้ำมันปาล์มดิบออกจากสต๊อกครั้งนี้จะทำให้สต๊อกน้ำมันปาล์มกลับเข้าสู่ภาวะปกติเพื่อป้องกันความผันผวนปริมาณ 2.5 แสนตัน